Диит 1967 шқәсазы ақ. Гәдоуҭа Аԥснытәи АССР.
1985 шықәсазы далгеит Н. А. Лакоба ихьӡ зху Гәдоуҭатәи абжьаратә школ №1.
1985 шықәсазы дҭалеит М. В. Ломоносов ихьӡ зху Москватәи аҳәынҭқарратә университет афилософиатә факультет аполитологиа аҟәша.
1986–1988 шықәсқәа рзы аррамаҵзура дахысуан.
1989 шықәсазы аҵара иациҵеит Москватәи аҳәынҭқарратә университет аҟны.
1993 шықәсазы далгеит ауниверситет, «аполитолог, асоциал-политикатә дисциплинақәа рырҵаҩы» изанааҭ ала.
1994 шықәсазы дҭалеит Урыстәыла Адәныҟатәи аусқәа рминистрра Адипломатиатә академиа, далгеит 1996 шықәсазы.
1997 шықәсазы анаплакратә усурақәа дрылахәын.
2002 шықәсазы – Урыстәыла Афедерациа Минпроменерго Ааглыхратә рҿиара аинститут адиректор ихаҭыԥуаҩ.
Урыстәыла Афедерациеи, Африкеи, Иааигәоу Мрагылареи ртәылақәеи реиҳабырабжьаратә комиссиа далахәын.
2005 шықәсазы – Урыстәыла Афедерациа аинвестициатә политиказы Аԥсны Аҳәынҭқарра Аминистрцәа реилазаара ахаҭарнакра анапхгаҩы.
2010 шықәса инаркны иахьа уажәраанӡа - Урыстәыла Афедерациаҿы Аԥсны Аҳәынҭқарра Ахәаахәҭратә хаҭарнак.
2014 шықәсазы – Афонд «Аԥсны Аҳәынҭқарра Жәларбжьаратәи акультура-усуратә центр» Ахылаԥшратә хеилак ахантәаҩы.
2018 шықәсазы – Адунеизегьтәи Аԥсуа-абаза конгресс Иреиҳаӡоу ахеилак алахәыла.
2019 шықәса инаркны Урыстәыла Афедерациа Адәныҟатәи аусқәа рминистрра Адипломатиатә клуб алахәыла.
Иԥшәмаԥҳәыс - Қьаҭау Рена Аслан-иԥҳа. Иԥа диит 2001 шықәсазы.